CELEX: 52004PC0123
Language: fi
Date: 2004-02-20
Title: Ehdotus neuvoston asetus Sierra Leonesta peräisin olevan Atlantin miekkakalan (Xiphias gladius) tuonnin kieltämisestä ja asetuksen (EY) N:o 2093/2000 kumoamisesta

Avis juridique important

|

52004PC0123

Ehdotus neuvoston asetus Sierra Leonesta peräisin olevan Atlantin miekkakalan (Xiphias gladius) tuonnin kieltämisestä ja asetuksen (EY) N:o 2093/2000 kumoamisesta  /* KOM/2004/0123 lopull. - ACC 2004/0044 */  

Ehdotus NEUVOSTON ASETUS Sierra Leonesta peräisin olevan Atlantin miekkakalan (Xiphias gladius) tuonnin kieltämisestä ja asetuksen (EY) N:o 2093/2000 kumoamisesta(komission esittämä)PERUSTELUTAtlantin ja sen sivumerien tonnikalakantojen säilyttäminen ja hoito on yksi Kansainvälisen Atlantin tonnikalojen suojelukomission (ICCAT) tehtävistä. ICCAT varmistaa kalakantojen moitteettoman hoidon määräämällä kauppapakotteita kaikkia sellaisia toimijoita vastaan, jotka eivät noudata sen toimenpiteitä. ICCAT-yleissopimuksen sopimuspuolena yhteisön olisi varmistettava, että kauppapakotteita koskevat suojelukomission suositukset siirretään yhteisön lainsäädäntöön.Yhteisö on siirtänyt 28. syyskuuta 2000 annetulla asetuksella (EY) N:o 2093/2000 lainsäädäntönsä osaksi suojelukomission suosituksen, joka koskee Belizestä ja Hondurasista peräisin olevan Atlantin miekkakalan tuonnin kieltämistä. Sittemmin suojelukomissio on antanut lisää mainituista kahdesta maasta ja muista maista peräisin olevan Atlantin miekkakalan tuontia koskevia suosituksia. Kyseiset suositukset, sellaisina kuin ne esitetään jäljempänä, olisi siis otettava huomioon yhteisön lainsäädännössä.Sääntömääräisessä kokouksessaan marraskuussa 2001 suojelukomissio suositteli, että kielto, joka koskee yleissopimuksen sopimuspuolten harjoittamaa Hondurasista peräisin olevan Atlantin miekkakalan tuontia tuotteen kaikissa muodoissa, kumottaisiin 21. syyskuuta 2002 alkaen, koska Honduras oli aloittanut yhteistyön suojelukomission kanssa ja liittynyt siihen.Marraskuussa 2002 pidetyssä ylimääräisessä kokouksessa suojelukomissio suositteli, että yleissopimuksen sopimuspuolilta kiellettäisiin Sierra Leonesta peräisin olevan Atlantin miekkakalan tuonti tuotteen kaikissa muodoissa 3. kesäkuuta 2003 alkaen. Suositus tukeutui vuonna 1998 annettuun päätöslauselmaan suurten pitkäsiima-alusten yleissopimuksen soveltamisalueella harjoittamasta ilmoittamattomasta ja sääntelemättömästä tonnikalojen pyynnistä.Marraskuussa 2003 pidetyssä kokouksessa suojelukomissio suositteli, että kielto, jolla yleissopimuksen sopimuspuolilta kielletään Belizestä peräisin olevan Atlantin miekkakalan tuonti tuotteen kaikissa muodoissa, kumottaisiin 1. tammikuuta 2004 alkaen.Euroopan yhteisö on ollut ICCAT-yleissopimuksen sopimuspuoli 14. marraskuuta 1997 alkaen, ja yhteisen kauppapolitiikan mukaisesti yhteisön asettamia tuontikieltoja on noudatettava koko yhteisössä. Yhteisö katsoo, että kuten neuvoston asetuksen (EY) N:o 2093/2000 yhteydessä, toimenpiteet vastaavat täysin sille vuoden 1994 GATT-sopimuksen XX artiklan g kohdan määräysten nojalla kuuluvia WTO-velvoitteita; kyseisessä artiklakohdassa määrätään mahdollisuudesta soveltaa toimenpiteitä ehtyvien luonnonvarojen suojelemiseksi, sekä Cotonoussa allekirjoitetun AKT-EY-kumppanuussopimuksen V liitteessä olevan 2 artiklan 2 kohdan määräyksiä (Sierra Leone).Suojelukomission eri suositukset huomioon ottaen ehdotetaan, että neuvoston asetus (EY) N:o 2093/2000 kumotaan ja korvataan tällä ehdotuksella.2004/0044 (ACC)Ehdotus NEUVOSTON ASETUS Sierra Leonesta peräisin olevan Atlantin miekkakalan (Xiphias gladius) tuonnin kieltämisestä ja asetuksen (EY) N:o 2093/2000 kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Koska meren luonnonvarat ovat ehtyviä, niiden suojelu on ehdottoman tärkeää sekä biologisen tasapainon että yleisen elintarviketurvan vuoksi.(2) Kansainvälinen Atlantin tonnikalojen suojelukomissio (ICCAT), jota koskevan yleissopimuksen sopimuspuoli Euroopan yhteisö on, hyväksyi vuonna 1995 toimintasuunnitelman, jolla pyritään varmistamaan Atlantin miekkakalan suojeluohjelman tuloksellisuus lajin säilymisen turvaamiseksi.(3) ICCAT-yleissopimuksen sopimuspuolet, joiden kalastajat ovat velvollisia vähentämään Atlantin miekkakalan pyyntiään, voivat hoitaa kyseisiä kalakantoja tehokkaasti ainoastaan, jos sopimukseen kuulumattomat, Atlantin miekkakalan kalastusta harjoittavat osapuolet toimivat suojelukomission kanssa yhteistyössä ja noudattavat vahvistettuja suojelu- ja hoitotoimenpiteitä.(4) Saaliita, kauppaa ja alusten toimintaa koskevien tietojen perusteella suojelukomissio on nimennyt vuonna 1998 Belizen ja Hondurasin ja vuonna 2002 Sierra Leonen maiksi, joiden alukset kalastavat Atlantin miekkakalaa suojelukomission kyseisen lajin säilyttämiseksi toteuttamien toimenpiteiden tehokkuutta heikentävällä tavalla.(5) Belizestä ja Hondurasista peräisin olevan Atlantin miekkakalan tuontia säännellään nykyisin asetuksella (EY) N:o 2093/2000  [1], jolla kielletään miekkakalan tuonti kyseisistä kahdesta maasta.[1]   EYVL L 249, 4.10.2000, s. 3.(6) Suojelukomissio on todennut, että Hondurasin kanssa aloitettu yhteistyö Atlantin miekkakalan säilyttämiseksi on lujittunut. Se suositteli vuoden 2001 vuosikokouksessaan, että yleissopimuksen sopimuspuolten määräämä kielto, joka koskee Atlantin miekkakalan tuontia Hondurasista tuotteen kaikissa muodoissa, kumottaisiin.(7) Suojelukomissio on todennut, että Belizen kanssa aloitetussa yhteistyössä Atlantin miekkakalan säilyttämiseksi on edistytty. Se päätti vuoden 2003 vuosikokouksessaan, että yleissopimuksen sopimuspuolten määräämä kielto, joka koskee Atlantin miekkakalan tuontia Belizestä tuotteen kaikissa muodoissa, kumotaan 1 päivästä tammikuuta 2004.(8) Suojelukomission yritykset saada Sierra Leone noudattamaan Atlantin miekkakalan säilyttämis- ja hoitotoimenpiteitä eivät ole johtaneet tuloksiin.(9) Suojelukomissio on suositellut sopimuspuolille, että ne toteuttaisivat asianmukaiset toimenpiteet tuontikiellon asettamiseksi Sierra Leonesta peräisin olevalle Atlantin miekkakalalle sen kaikissa muodoissa. Toimenpiteistä on luovuttava heti, kun todetaan, että asianomaisen maan kalastustoiminta on mukautettu suojelukomission toteuttamiin toimenpiteisiin. Sen vuoksi on tarpeen, että Euroopan yhteisö, jolla on yksinomainen toimivalta asiassa, soveltaa kyseisiä toimenpiteitä.(10) Avoimuussyistä on aiheellista kumota asetus (EY) N:o 2093/2000 ja korvata se tällä asetuksella.(11) Kyseiset toimenpiteet ovat muista kansainvälisistä sopimuksista johtuvien Euroopan yhteisön velvoitteiden mukaisia,ON ANTANUT TÄMÄN ASETUKSEN:1 artiklaTässä asetuksessa "tuonnilla" tarkoitetaan neuvoston asetuksen (ETY) N:o 2913/92  [2] 4 artiklan 15 kohdan a ja b alakohdassa ja 16 kohdan a-f alakohdassa mainittuja tullimenettelyjä.[2]  EYVL L 302, 19.10.1992, s. 1.2 artikla1. Kielletään Sierra Leonesta peräisin olevan Atlantin miekkakalan (Xiphias gladius), joka luokitellaan CN-koodeihin ex 0301 99 90, 0302 69 87, 0303 79 87, ex 0304 10 38, ex 0304 10 98, 0304 20 87, 0304 90 65, ex 0305 20 00, ex 0305 30 90, ex 0305 49 80, ex 0305 59 80 tai ex 0305 69 80, tuonti yhteisöön.2. Kielletään kaikkien 1 kohdassa mainittuun Atlantin miekkakalaan perustuvien jalostettujen tuotteiden, jotka luokitellaan koodeihin ex 1604 19 91, ex 1604 19 98 tai ex 1604 20 90 tuonti.3 artiklaTämän asetuksen säännöksiä ei sovelleta 2 artiklassa tarkoitettujen Sierra Leonesta peräisin olevien tuotteiden määriin, joiden voidaan toimivaltaisia kansallisia viranomaisia tyydyttävällä tavalla todistaa olleen tämän asetuksen voimaantulopäivänä matkalla yhteisön alueelle, jos mainittujen määrien tuonti tapahtuu tosiasiallisesti viimeistään 14 päivän kuluttua kyseisestä päivästä.4 artiklaKumotaan asetus (EY) N:o 2093/2000.5 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja